ข้อบัญญัติองค์การบริหารส่วนตำบลคลองเขื่อนข้อบัญญัติองค์การบริหารส่วนตำบลคลองเขื่อนเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลคลองเขื่อน อำเภอคลองเขื่อน จังหวัดฉะเชิงเทราพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบล (ฉบับที่ ๕) พ.ศ. ๒๕๔๖องค์การบริหารส่วนตำบลคลองเขื่อนโดยให้เห็นชอบของสภาองค์การบริหารส่วนตำบลคลองเขื่อน และนายอำเภอคลองเขื่อนจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลคลองเขื่อน เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่องค์การบริหารส่วนตำบลคลองเขื่อน อำเภอคลองเขื่อน จังหวัดฉะเชิงเทรา พ.ศ.๒๕๕๕ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้แนวทางควบคุมอาคาร หมายความว่าพื้นที่ในบริเวณด้านเหนือ จดเส้นขนานระยะ ๒๐๐ เมตร กับแม่น้ำบางปะกง ฝั่งเหนือเส้นตั้งฉากกับแม่น้ำบางปะกงที่จุดซึ่งแม่น้ำบางปะกงบรรจบกับหลักเขตเทศบาลตำบลปากน้ำ ด้านตะวันออกจดแม่น้ำบางปะกง ฝั่งตะวันตก ด้านใต้จดแม่น้ำบางปะกง ฝั่งเหนือ และเขตตำบลบางตลาดด้านตะวันตก จนเส้นขนานระยะ ๒๐๐ เมตร กับแม่น้ำบางปะกง ฝั่งตะวันตกทั้งนี้ ตามแผนที่ท้ายข้อบัญญัตินี้ข้อ ๔ กำหนดพื้นที่ในเขตองค์การบริหารส่วนตำบลคลองเขื่อนอำเภอคลองเขื่อน จังหวัดฉะเชิงเทราภายในแนวเขตควบคุมอาคารเป็นบริเวณห้ามก่อสร้างอาคาร ชนิดและประเภท ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)อาคารพาณิชยกรรมประเภทห้องแถวหรือตึกแถวและอาคารพาณิชยกรรมขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๓) อาคารอยู่อาศัยประเภทห้องแถวหรือตึกแถวบ้านแถวและอาคารอยู่อาศัยประเภทอาคารขนาดใหญ่(๔)อาคารอยู่อาศัยประเภทอาคารชุดตามกฎหมายว่าด้วยอาคารชุดหรือหอพักตามกฎหมายว่าด้วยหอพัก(๕) โรงแรมตามกฎหมายว่าด้วยโรงแรมข้อ ๕ ภายในบริเวณพื้นที่ ที่กำหนดไว้ตามข้อ ๔ห้ามบุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดไว้ตามข้อ ๔ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนแปลงการใช้ ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลคลองเขื่อนรักษาการให้เป็นไปตามข้อบัญญัตินี้ประกาศณ วันที่ ๒ เมษายน พ.ศ. ๒๕๕๕ประสิทธิ์สมบูรณ์นายกองค์การบริหารส่วนตำบลคลองเขื่อน[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลคลองเขื่อน เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่องค์การบริหารส่วนตำบลคลองเขื่อนอำเภอคลองเขื่อน จังหวัดฉะเชิงเทรา พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๔ กันยายน ๒๕๕๕ปณตภร/ผู้ตรวจ๑๐ กันยายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๓๐ ง/หน้า ๖๗/๒๗ สิงหาคม ๒๕๕๕